stanford-oval/wikipedia huggingface dataset:
Ossi (täsmennyssivu)

Ossi voi tarkoittaa
Ossi, suomalainen miehen etunimi
Ossi, kunta Sardiniassa
ossi, itäsaksalaisen arkikielinen nimitys
Ossi, sukunimenä:
Jerry Ossi (s. 1969), suomalainen kehonrakentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ossi”, voi hakea sivunnimihaulla, laajalla sivunnimihaulla tai tekstihaulla.
Olustvere

| Olustvere |
| --- | --- |
 Olustveren kartano
 Olustvere
 Koordinaatit: 58°33′4″N, 25°33′59″E 
Valtio:   Viro
Maakunta:  Viljandimaa
Kunta:  Põhja-Sakalan kunta
Hallinto:  
 – Asutustyyppi:  pienkauppala
Väkiluku (2009):  465
Postinumero:  70401
Infobox OKVirheellinen NIMI-arvo: 
Olustvere (saks. Ollustfer) on pienkauppala (vir. alevik) Põhja-Sakalan kunnassa Viljandimaalla Virossa. Siellä sijaitsee Olustveren kartano, joka on luultavasti rakennettu 1500-luvun puolivälissä. Olustveressa toimii yläkoulu ja Olustveren palvelu- ja maatalouskoulu.
Vuonna 2005 muodostettiin Suure-Jaanin kunta yhdistämällä vanha Suure-Jaanin kunta, Suure-Jaanin kaupunki, Olustveren kunta ja Vastemõisan kunta. Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin uudeksi Põhja-Sakalan kunnaksi.
Novatek

| Novatek |
| --- | --- |

Yritysmuoto:  OAO
Osake:  LSE: NVTK MCX: NVTK RTS: NVTK
ISIN:  RU000A0DKVS5, US6698881090
Perustettu:  1994
Toimitusjohtaja:  Leonid Mihelson
Puheenjohtaja:  Alexander Natalenko
Kotipaikka:  Tarko-Sale, Jamalin Nenetsia, Venäjä
Toimiala:  maakaasu
Liikevaihto:   176 064 milj. RUR (2011)
Liikevoitto:   85 401 milj. RUR (2011) (tytäryhtiöiden osuuksilla "normalisoitu" EBITDA)
Nettotulos:   119 291 milj. RUR (2011)
Henkilöstö:  4 767 (2011 lopussa)
Omistaja:  27,17 % Leonid Mihelson ja  23,49 % Volga Resources/Gennadi Timtšenko, Gazprom 9,99 % (2010)
Kotisivu:  www.novatek.ru
Infobox OKNimi-testi OK: 
Novatek (ven. Новатэк) on Venäjän toiseksi suurin maakaasun tuotantoyhtiö. Talouslehti Forbesin kevään 2012 listauksen mukaan se oli Venäjän 12. suurin ja maailman 604. suurin julkisesti noteerattu yritys.
Yhtiön pääkonttori on Tarko-Salen kaupungissa Jamalin Nenetsiassa. Novatekin osakkeet noteerataan Lontoon pörssissä (LSE) ja Moskovan pörssissä.
Yhtiö tekee yhteistyötä muun muassa Gazpromin ja ranskalaisen Total-yhtiön kanssa.
RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan viidenneksi (5.). Yhtiön arvoksi arvioitiin 1218,227 miljardia Venäjän ruplaa vuoden 2013 lopussa (+16,1 % edellisvuoteen).
Olena Kondratjuk

| Olena Kondratjuk |
| --- | --- |

Verh’ovna Radan 2. varapuhemies
 29. elokuuta 2019–  
Edeltäjä:  Oksana Syrojid
Kansanedustaja
 2007–  
Ryhmä/puolue:  Julija Tymošenkon ryhmittymä (2007–2012), Batkivštšyna (2012–)
Henkilötiedot
Syntynyt: 17. marraskuuta 1970 (ikä 53) Lviv, Ukrainan SNT
Kansalaisuus:  Ukraina
Tiedot
Puolue:  Batkivštšyna
Muut puolueet:  Uudistusten ja järjestyksen puolue, Julija Tymošenkon ryhmittymä (2007–2012)
Olena Kostjantynivna Kondratjuk (ukr. Олена Костянтинівна Кондратюк; s. 17. marraskuuta 1970) on ukrainalainen poliitikko, joka on toiminut Ukrainan parlamentin eli Verh’ovna Radan toisena varapuhemiehenä vuodesta 2019 lähtien.
Kondratjuk syntyi Lvivissä. Hän opiskeli historiaa Lvivin yliopistossa ja valmistui vuonna 1993. Vuoteen 2007 hän työskenteli PR-yrityksessä. Vuoden 2007 parlamenttivaaleissa hänet valittiin Verh’ovna Radaan uudistusten ja järjestyksen puolueen jäsenenä Julija Tymošenkon ryhmittymän listan 134:ntenä. Vuoden 2012 parlamenttivaaleissa hänet valittiin Batkivštšynan listan 60:ntenä. Vuosina 2012–2014 hän toimi edustajana Euroopan neuvoston parlamentaarisessa yleiskokouksessa. Vuoden 2014 parlamenttivaaleissa hänet valittiin parlamenttiin Batkivštšynan listan kahdeksantena. Hän toimi vuosina 2014–2019 Verh’ovna Radan sananvapaus- ja informaatiopolitiikkavaliokunnan sihteerinä. Vuoden 2019 presidnetinvaalissa hän oli mukana Julija Tymošenkon kampanjassa. Saman vuoden parlamenttivaaleissa hänet valittiin Verh’ovna Radaan Batkivštšynan listan viidentenä. Saman vuoden elokuussa hänet valittiin Verh’ovna Radan toiseksi varapuhemieheksi.
Odýsseia (María Farantoúrin albumi)

| Odýsseia Οδύσσεια María Farantoúri |
| --- | --- | --- |

Studioalbumin tiedot
 Julkaistu: 2007
 Formaatti: CD
 Tyylilaji: kreikkalainen taidemusiikki
 Levy-yhtiö: Legend
María Farantoúrin muut julkaisut
| Sings George Gershwin 2005 | The Odysseia 2007 | Maria Farantouri Sings Taner Akyol 2011 |
Odýsseia (kreik. Οδύσσεια) on kreikkalaislaulaja María Farantoúrin studioalbumi vuodelta 2007. Albumilla Farantoúri laulaa Míkis Theodorákiksen säveltämiä ja Kóstas Karteliáksen sanoittamia, ennen julkaisemattomia kappaleita. Niiden aiheet liittyvät Homeroksen Odysseiaan. Kappaleella Ston káto kósmo laulajana toimii Theodorákis.
Kappaleet

Dípla sti thálassa (Δίπλα στη θάλασσα)
To tragoúdi ton syntrófon (Το τραγούδι των συντρόφων)
Navagós (Ναυαγός)
To tragoúdi ton Seirínon (Το τραγούδι των Σειρήνων)
Ston káto kósmo (Στον κάτω κόσμο) (Theodorákis)
Stin Kalypsó (Στην Καλυψώ)
I oraía Eléni (Η ωραία Ελένη)
Kírki (Κίρκη)
San to thirío (Σαν το θηρίο)
O érotas theós (Ο έρωτας θεός)
Thálassa mágissa (Θάλασσα μάγισσα)
Sti Nafsiká (Στη Ναυσικά)
To tragoúdi tis Pinelópis (Το τραγούδι της Πηνελόπης)
Chorís taftótita (Χωρίς ταυτότητα)
Olena Kryvonosova

Olena Kryvonosova (ukr. Олена Кривоносова; s. 24. kesäkuuta 1972 Rostovin alue, Venäjän SFNT) on ukrainalainen entinen lentopalloilija. Hän osallistui Atlantan olympialaisiin 1996, joissa Ukraina oli jaetulla yhdennellätoista eli viimeisellä sijalla ja Kryvonosova pelasi kaksi ottelua.
Oq

Oq tarkoittaa seuraavia:
Ordre national du Québec, OQ, kanadalainen kunniamerkki
Sunrise Airlines, IATA-koodi OQ, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oq”, voi hakea sivunnimihaulla, laajalla sivunnimihaulla tai tekstihaulla.
Pääsiäistervehdys

Boris Kustodiev, Pääsiäistervehdys, 1912. Kolmoissuudelma poskelta poskelle, pöydällä pääsiäismunia, kulitsoita ja pashaa.
Kirjoitus "Kristus on noussut" eri kielillä (ylhäältä alas): Ossetiaksi, latinaksi, vietnamiksi, ranskaksi ja venäjäksi. Vladikavkaz, Venäjä.
Pääsiäistervehdys on pääsiäiseen liittyvä tapa ortodokseilla, orientaaliortodokseilla ja idän katolisilla kirkoilla sekä useilla roomalaiskatolisilla ja protestanteilla. Tavallisen tervehdyksen sijaan sanotaan toiselle "Kristus nousi kuolleista!", johon toinen vastaa "Totisesti nousi".
Esimerkiksi Venäjällä on tapana antaa kolmoissuudelma poskelta poskelle tervehdyksen yhteydessä. Pääsiäistervehdys on jumalanpalvelukseen kuuluva papin toivotus, johon kirkkokansa vastaa iloisesti huudahtaen. Se kirjoitetaan pääsiäiskortteihin ja kirjeitten alkuun. Se lähtetetään pääsiäisyönä viesteinä ystäville ja yhteistyökumppaneille
Pääsiäistervehdys muutamilla kielilläː

Christ is risen! Truly, He is risen! (englanti)
Christus resurrexit! Resurrexit vere! (latina)
Хрїсто́съ воскре́се! Вои́стинꙋ воскре́се! (Hristósŭ voskrése! Voístinu voskrése!) (kirkkoslaavi)
Le Christ est ressuscité! Vraiment Il est ressuscité! (ranska)
Aiheesta muualla

Pääsiäistervehdysː https://www.ortodoksi.net/index.php/P%C3%A4%C3%A4si%C3%A4istervehdys
Peter Sutcliffe

| Peter Sutcliffe> Henkilötiedot |
| --- | --- |
Koko nimi:  Peter William Sutcliffe
Syntynyt: 2. kesäkuuta 1946
Kuollut: 13. marraskuuta 2020 (74 vuotta)
Kansalaisuus:  Yhdistynyt kuningaskunta
Muut tiedot
Muut nimet:  Yorkshiren viiltäjä
Rikokset:  sarjamurhaaja
Uhrit:  kts. Kuolleet uhrit
Vangittu:  2. tammikuuta 1981
Syyte:  murhat ja murhan yritykset
Rangaistus:  20-kertainen Elinkautinen vankeus
Peter William Sutcliffe (Yorkshiren viiltäjä; 2. kesäkuuta 1946 – 13. marraskuuta 2020) oli brittiläinen sarjamurhaaja, joka tappoi kolmetoista naista Englannissa vuosina 1975–1980. Lisäksi hän hyökkäsi seitsemän muun kimppuun.
Elämä > Lapsuus

Sutcliffe oli viisilapsisen sisarusparven vanhin, arka ja kiltti lapsi. Hän oli pettymys isälleen, jonka mielestä poika oli liian hintelä, lyhyt, saamaton ja ujo. Isä suhtautui häneen ärtyisästi ja halveksivasti. Sutcliffeä kiusattiin myös koulussa, minkä vuoksi hän lintsasi sieltä kerran kaksi viikkoa. Koulussa hän oli vetäytyvä ja passiivinen.
Sutcliffen veli oli vähän väliä vankilassa, hänen isänsä oli kerran pidätetty murtautumisesta taloihin ja jotkut Sutcliffen läheisimmistä ystävistä harrastivat murtovarkauksia.
Sutcliffe ja hänen sisaruksensa pelkäsivät itsevaltaista ja hirviömäistä isäänsä. Isä saattoi mielivaltaisesti esimerkiksi keskeyttää muiden television katselun vaihtamalla kanavaa ja peittämällä toisten näkymän. Hänellä oli lisäksi tapana hyväksikäyttää ohikulkevia tyttöjä tunkemalla käsiään heidän hameidensa alle. Sutcliffe turvasikin äitiinsä, vaikka olisi halunnut olla isänsä ja pikkuveljiensä kaltainen itsevarma naistenmies. Sutcliffe seurusteli puolalaisbrittiläisen Sonia Szurman kanssa.
Sutcliffen molemmat vanhemmat pettivät toisiaan, mutta vain isälle se oli sallittua. Äiti eli alistetussa asemassa. Saatuaan selville vaimonsa pettävän häntä, isä käski lapset, Sonian tullessa Sutcliffen seurassa, mukaansa hotelliin, jonka äiti oli varannut rakastajalleen ja pakotti henkilökunnan päästämään heidät huoneeseen odottamaan. Äidin tullessa isä nöyryytti häntä lasten nähden saamalla raivokohtauksen ja pakottamalla hänet pitämään iltaa varten ostamaansa seksikästä alusasua. Myöhemmin isä on todennut Sutcliffen järkyttyneen tapahtumasta ollen kauhusta jäykkänä.
Elämä > Nuorena aikuisena

Sutcliffe meni vuonna 1974 28-vuotiaana naimisiin Sonian kanssa. Hänelle selvisi kuitenkin, että Sonia petti häntä italialaisen urheiluauton omistavan miehen kanssa. Sutcliffe aikoi ostaa seksiä, mutta ei onnistunut saamaan erektiota ja häneltä vietiin rahaa. Sutcliffen vaatiessa myöhemmin baarissa häneltä huijattuja 5 puntaa takaisin prostituoitu kailotti tapahtuneen paikallaolijoille ja Sutcliffelle naurettiin. Tämän jälkeen Sutcliffe alkoi seurata toista tuntematonta prostituoitua ja löi häntä tiilellä. Sutcliffe joutui auton rekisterinumeronsa perusteella kuulusteluun, mutta hänet päästettiin vapaaksi kun hän sanoi, että kyse oli tavanomaisesta riidasta.
Sutcliffe alkoi pysäytellä autoaan prostituoitujen eteen ja kysyä hintaa, vain saadakseen todeta ”senkö arvoisia te olette”. Hän hyökkäsi vielä kahdesti vasaralla prostituoitujen kimppuun ennen kuin murhasi ensimmäisen uhrinsa.
Elämä > Murhat

Murhasarjan Sutcliffe aloitti vuonna 1975. Osa uhreista oli seksityöläisiä, osa sattumanvaraisesti valittuja. Sutcliffe teki uhreilleen usein hyvin raakaa väkivaltaa ennen ja jälkeen kuoleman. Vuonna 1977 Sutcliffe muutti vaimonsa kanssa Bradfordin Heatonissa sijainneeseen asuntoon, jossa he asuivat myös pidätyshetkellä. 8. marraskuuta 1978 Sutcliffen äiti Kathleen kuoli 59-vuotiaana.
Huhtikuussa 1980 Sutcliffe pidätettiin rattijuopumuksesta epäiltynä. Hän teki vielä kaksi murhaa tämän jälkeen. Uudemman kerran hänet pidätettiin 2. tammikuuta 1981. Prostituoidun seurassa ollut Sutcliffe oli jäänyt kiinni väärien rekisterikilpien pitämisestä autossa. Hän joutui poliisiasemalle, jossa häntä alettiin kuulustella myös murhien johdosta. Hänen piirteensä sopivat yhteen sarjamurhaajasta tiedettyjen tuntomerkkien kanssa. Myös Sutcliffen aseet löydettiin, ja hän tunnustautui sarjamurhaajaksi 4. tammikuuta.
Oikeuden mukaan hän toimi täydessä ymmärryksessä, joten hänet tuomittiin toukokuussa 1981 murhista ja murhan yrityksistä 20-kertaiseen elinkautiseen. Hänen kohdallaan annettiin suositukseksi vähintään kolmenkymmenen vuoden istuminen. Median mukaan Sutcliffe oli kuitenkin harhainen ja kuvitteli olevansa suorittamassa Jumalan antamaa tehtävää. Vuonna 1984 hän saikin diagnoosin paranoidisesta skitsofreniasta ja hänet siirrettiin Broadmoorin vankimielisairaalaan. Vankilaviranomaiset ovat olleet huolissaan hänen turvallisuudestaan mielisairaalassa, sillä Sutcliffe on joutunut pahoinpidellyksi useaan otteeseen.
Sutcliffen lääkärien mukaan hän ei enää pitkään aikaan ole ollut muille vaaraksi. Vuonna 2009 brittioikeus päätti, ettei Sutcliffeä silti tulla koskaan vapauttamaan. Heinäkuussa 2010 Britannian korkein oikeus päätti olla antamatta Sutcliffelle armahdusmahdollisuutta, mikä tarkoittaa sitä, että hän viettää loppuelämänsä vankeudessa. Tapausta tutkineen etsivän mukaan Sutcliffea ei pitäisi vapauttaa, koska hän on läpikotaisin paha ihminen.
Vuonna 2016 Sutcliffe siirrettiin Broadmoorin vankimielisairaalasta Durhamin vankilaan. Tuolloin hän oli ollut vangittuna jo 35 vuotta. Hänen vaimonsa on eronnut hänestä. Sutcliffen isä kuoli vuonna 2004.
Sutcliffe kuoli 13. marraskuuta 2020 koronavirukseen Durhamin vankilassa. Vankilaviranomaisten mukaan kuolinsyy oli COVID-19-sairaus, jonka hoidosta Sutcliffe kieltäytyi. Hän kärsi myös monista muista fyysisistä ja psyykkisistä sairauksista.
Kuolleet uhrit

Sutcliffe käytti murhissa vasaraa ja puukkoa. Osa uhreista oli prostituoituja. Suluissa on mainittuina uhrien iät kuollessa ja kuolinpäivät.
Wilma McCann (28 v.; 30. lokakuuta 1975)
Emily Jackson (42 v.; 20. tammikuuta 1976)
Irene Richardson (28 v.; 5. helmikuuta 1977)
Patricia Atkinson (32 v.; 23. huhtikuuta 1977)
Jayne MacDonald (16 v.; 26. kesäkuuta 1977)
Jean Jordan (20 v.; 1. lokakuuta 1977)
Yvonne Pearson (21 v.; 21. tammikuuta 1978)
Helen Rytka (18 v.; 31. tammikuuta 1978)
Vera Millward (40 v.; 16. toukokuuta 1978)
Josephine Whitaker (19 v.; 4. huhtikuuta 1979)
Barbara Leach (20 v.; 2. syyskuuta 1979)
Marguerite Walls (47 v.; 20. elokuuta 1980)
Jacqueline Hill (20 v.; 17. marraskuuta 1980)
Muuta

Vuosina 1978–1979 John Samuel Humble (”Wearside Jack”) esiintyi kolmessa kirjeessä ja yhdellä kasetilla Yorkshire Ripperinä. Humblen henkilöllisyys oli pitkään arvoitus. Hänet pidätettiin vasta vuonna 2005 ja tuomittiin kahdeksan vuoden vankeusrangaistukseen 2006.
Aiheesta muualla

TruTV.com: Peter Sutcliffe (englanniksi)
Netflix-sarja "The Ripper"
Oliena

| Oliena (Ulìana) |
| --- | --- |

 Sijainti Nuoron maakunnassa
 Oliena
 Koordinaatit: 40.271°0′0″N, 9.402°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  165,74 km²
Korkeus:  379 m
Väkiluku:  7 101
Aikavyöhyke:  UTC+1
 – Kesäaika:  UTC+2
Postinumero:  08025
Suuntanumero(t):    0784
Rekisterikilpi:  NU
 
 http://www.comune.oliena.nu.it/ 
Infobox OKVirheellinen NIMI-arvo: 
Oliena (sardiksi Ulìana) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 7 101 asukasta (vuonna 2016) ja sen pinta-ala on 165,74 neliökilometriä. Se sijaitsee 379 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Oliena Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Olga Heikkilä

Olga Heikkilä (s. 1984) on suomalainen oopperalaulaja, äänialaltaan sopraano.
Hänet on kiinnitetty Berliinin valtionoopperassa (2017), Aix-en-Provincen oopperafestivaalilla ja Suomen Kansallisoopperassa (2019). Konserttilaulajana Heikkilä esiintyy säännöllisesti Euroopassa ja Suomessa kamariorkesterien ja -yhtyeiden kanssa. Heikkilän ohjelmistoon kuuluu oopperan lisäksi kuoro-orkesteriteoksia, liediä, runsaasti kamarimusiikkia sekä useita suomalaisten vokaaliteosten kantaesityksiä.
Esiintymistyönsä ohella Heikkilä tekee Sibelius-Akatemiassa taiteellista tutkimusta DocMus-tohtorikoulussa ja opettaa laulumusiikin osastolla.
Espoolaisen Olga Heikkilän musiikkiharrastus juontaa juurensa varhaiseen lapsuuteen, jolloin kuorolaulu auttoi häntä parantumaan vakavasta astmasta. Harrastus kehittyi ammatiksi Espoon musiikkiopiston, Tapiolan kuoron ja EMO Ensemblen myötä Helsingin Konservatoriossa. Ammattiopinnot jatkuivat ensin Sibelius-Akatemiassa Anssi Hirvosen johdolla ja sittemmin Tanskan Kuninkaallisessa ooppera-akatemiassa Susanna Ekenin ja Anne Margrethe Dahlin johdolla. Kilpailumenestykset sekä Kangasniemellä vuonna 2009 että Lappeenrannassa vuonna 2010 nostivat Heikkilän Suomessa suuremman yleisön tietoisuuteen. Euroopan oopperalavoille Heikkilä pääsi kansainvälisten laulukilpailujen erikoispalkintojen myötä: IVC ’s-Hertogenbosch (2014, Hollanti) ja Klaudia Taev (2013, Viro). Heikkilän taiteellista toimintaa ovat tukeneet muun muassa Suomen kulttuurirahasto, Jenny ja Antti Wihurin rahasto, Mariinskin teatterin ystävät Suomessa ry, Kansan Sivistysrahaston Päivi ja Paavo Lipposen rahasto sekä Pro Musica -säätiö.
Olib

Olib
Olibin sijainti Adrianmerellä.
| --- | --- |
Sijainti:  Zadarin piirikunta Kroatia
Vesialue:  Adrianmeri 
Korkein kohta:  74  m 
Pinta-ala:  26,14 km²
muokkaa - muokkaa wikitekstiä - muokkaa Wikidataa
Olib on Kroatialle kuuluva saari Adrianmerellä. Se sijaitsee Dalmatian pohjoisosissa, Zadarin luoteis-, Pagin lounais-, Lošinjin kaakkois- ja Silban itäpuolella. Saaren pinta-ala on 26,14 neliökilometriä. Sen korkein kohta on Kalac, joka on 74 metriä merenpinnan yläpuolella. Vuonna 2005 saarella oli noin 120 vakituista asukasta.
Vartiotorni Olibissa
Olibin saaren asutuksen mainitsi ensimmäistä kertaa Strabon. 900-luvulla saari tunnettiin nimellä Aloep. Kroaatit asettuivat saarelle 1400-luvun loppupuolella.
Saaren tuotteita ovat muiden muassa viini, oliiviöljy ja juusto. Makean veden lähteitä ei saarella ole.
Aiheesta muualla

Kuvia tai muita tiedostoja aiheesta Olib Wikimedia Commonsissa
Olia Tira

| Olia Tira |
| --- | --- |
 Olia Tira Oslossa 2010.
Henkilötiedot
Syntynyt: 1. elokuuta 1988 (ikä 36) Potsdam, Itä-Saksa
Ammatti:  laulaja
Muusikko
Taiteilijanimi:  Flux Light 
Tyylilajit:  popmusiikki 
  [ Muokkaa Wikidatassa ] [ ohje ]  
Olia Tira (s. 1. elokuuta 1988 Potsdam, Itä-Saksa) on moldovalainen laulaja joka vuonna 2009 Tira sijoittui Moldovan euroviisukarsinnassa neljänneksi kappaleella ”Unicul Meu”.
Tiran ensimmäinen albumi Your Place or Mine? julkaistiin joulukuussa 2006. Kaikki albumin kappaleet on kirjoittanut Ruslan Taranu.
Eurovision laulukilpailuissa

Vuonna 2009 Tira sijoittui Moldovan euroviisukarsinnassa neljänneksi kappaleella ”Unicul Meu”.
Tira pääsi edustamaan Moldovaa vuoden 2010 Eurovision laulukilpailussa yhdessä SunStroke Projectin kanssa kappaleella ”Run Away”. He sijoittuivat finaalissa 22. sijalle.
Olga Hepnarová

Olga Hepnarová
Olga Hepnarová (30. kesäkuuta 1951 – 12. maaliskuuta 1975) oli tšekkoslovakialainen joukkomurhaaja. Hän surmasi kahdeksan ihmistä Prahassa 10. heinäkuuta 1973 ajamalla kuorma-autolla heidän päälleen. Uhrit seisoivat tapahtumahetkellä pysäkillä odottamassa raitiovaunua. Hepnarová tuomittiin kuolemaan ja teloitettiin hirttämällä vuonna 1975. Hän oli viimeinen Tšekkoslovakiassa teloitettu nainen.
Hepnarová kärsi elämänsä aikana mielenterveysongelmista. Hän yritti itsemurhaa ensimmäisen kerran 13-vuotiaana. Ennen surmatekoon ryhtymistään heinäkuussa 1973 hän kirjoitti kirjeen, jossa hän kertoi haluavansa kostaa perheelleen ja maailmalle. Psykiatrisissa tutkimuksissa hänet todettiin syyntakeiseksi, eikä hän osoittanut katumusta teostaan.
Vuonna 2016 sai ensi-iltansa tšekkiläinen elokuva Minä, Olga Hepnarová. Se esitettiin Berliinin elokuvajuhlilla.
Olof Tempelman

Olof Tempelman (1745–1816) oli ruotsalainen arkkitehti, jonka suunnittelemat rakennukset edustivat uusklassismia. Hän oli yli-intendentinviraston konduktööri. Tempelman toimi vuodesta 1779 lähtien Ruotsin kuninkaallisen taideakatemian professorina. Italiaan ja Ranskaan vuosina 1780–1781 suuntautuneen matkansa jälkeen hän edisti monin tavoin uusklassisen tyylin leviämistä Ruotsissa ja Suomessa. Tempelmanin suunnittelemissa kirkoissa näkyy kenties parhaiten hänen koruton uusklassinen muotoihanteensa.
Olof Tempelmanin suunnittelemia rakennuksia ovat
Vänersborgin kirkko, 1780-luku
Forsmarkin kirkko, 1794
Tukholman Kanslihusetin doorinen pylväshalli, 1785–1790
Hagan linnan Kuninkaan paviljonki, 1787–1790
Vähänkyrön kirkko, 1803
Upsalan Botanicum, 1807
Pomelo

| Pomelo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Ruutakasvit Rutaceae
Suku::  Sitruspuut Citrus
Laji::  maxima
Kaksiosainen nimi
 Citrus maxima  (Burm.f.) Merr. 
Katso myös
   Pomelo Wikispeciesissä   Pomelo Commonsissa 
Infobox OKNimi-testi OKIUCN-testi OK: 
Pomelo
Pomelo (Citrus maxima), josta käytetään toisinaan myös nimeä pummelo, on ruutakasveihin (Rutaceae) kuuluva sitruspuulaji (Citrus). Sen hedelmää kutsutaan samalla nimellä.
Puu kasvaa 5–15 metriä korkeaksi, ja sen runko on tyypillisesti 10–30 senttimetriä paksu. Nuoret oksat ovat karvaisia. Lehdet ovat nahkeita, soikeita, 5–20 senttimetriä pitkiä ja 2–12 senttimetriä leveitä. Kukat ovat 1,5–4 senttimetriä leveät, valkeat ja tuoksuvat. Hedelmät ovat 10–30 senttimetriä leveitä. Niissä on paksu kuori.
Pomelo on kotoisin Kaakkois-Aasiasta. Ensimmäiset maininnat pomelosta ovat vuodelta 1187 Israelin alueelta.[lähde? ] Pomeloa on viljelty tiettävästi Espanjassa, mutta useimmat Eurooppaan tuodut pomelot ovat olleet tuontitavaraa ja siksi ilmeisen harvinaisia vielä keskiajalla. Viljellyt sitrushedelmät ovat tiettävästi syntyneet kolmesta kantalajista: pomelosta (Citrus maxima), sukaattisitruunasta (Citrus medica) ja mandariinista (Citrus reticulata).
Pomelosta on olemassa useita lajikkeita. Kiinasta kotoisin oleva hunajapomelo (Citrus maxima 'Guang Xi') on iso vihertävä tai kellertävä hedelmä. Maku muistuttaa greippiäkenen mukaan?, mutta ei ole läheskään niin kirpeä. Se voi kasvaa jopa kaksi kiloa painavaksi.
Käyttö

Pomelosta puristettu mehu on herkullista ja sen kuoresta valmistetaan esimerkiksi makeisia. Hedelmää myös syödään ihan sellaisenaan. Esimerkiksi Kaakkois-Aasiassa pomeloa syödessä siihen lisätään usein ruokasuolaa.
Aiheesta muualla

Suomen Lajitietokeskus: Pomelo (Citrus maxima)
Global Biodiversity Information Facility (GBIF): Citrus maxima (englanniksi)
United States Department of Agriculture (USDA): Citrus maxima (englanniksi)
Flora of China: Citrus maxima (englanniksi)
Food Component Database (FooDB): Pummelo, Citrus maxima (englanniksi)
Centre for Agriculture and Biosciences International (CABI): Citrus maxima (pummelo) (englanniksi)
Novarupta

Novarupta
| --- | --- |
Tyyppi:  tulivuori 
Sijainti:  Alaska, Yhdysvallat
Vuoristo:  Aleuttivuoristo 
Korkeus merenpinnasta:  841 m
Suojelualue:  Katmain kansallispuisto 
Purkautunut viimeksi:  1912
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Novarupta on 841 metrin korkuinen tulivuori Alaskassa, noin 450 kilometrin päässä Anchoragesta lounaaseen. Novaruptan alue on rauhoitettu osana Katmain kansallispuistoa.
Novarupta purkautui rajusti vuonna 1912.
Aiheesta muualla

Kuvia tai muita tiedostoja aiheesta Novarupta Wikimedia Commonsissa
Alaskan vuoret.
Novaruptan sijainti.
Norðurland eystra

Norðurland eystra merkitty karttaan numerolla 6.
Norðurland eystra on yksi Islannin kahdeksasta alueesta. Se sijaitsee Islannin koillisosassa ja on pinta-alaltaan 21 968 neliökilometriä. Alueen väkiluku oli vuonna 2010 yhteensä noin 29 900 ja sen suurin kaupunki on noin 17 000 asukkaan Akureyri.